**SREDNJA ŠKOLA ZABOK**

Zabok, 9.studeni 2018.

Ekukativna radionica – europski tjedan strukovnih vještina

**Povodom Europskog tjedna vještina stečenih u strukovnom obrazovanju i osposobljavanju, (od 5.-9.11.2018.) u Srednjoj školi Zabok odrađena je gastronomska radionica. U pomoć smo pozvali bivše učenike naše škole Tomislava Kožića i Marka Futivića, vrsne Chefove koji su upriličili zanimljivu radionicu sa tradicionalnim namirnicama Hrvatskog zagorja.** Svoja iskustva podijelili su sa sadašnjim učenicima te su pokazali izuzetnu kreativnost i maštovitost u vještinama i umijeću pripremanja zanimljivih jela od autohtornih domaćih namirnica poput sušenog bunceka, carskog mesa, ječmene kaše, buče, repe i drugih namirnica.

Tema gastronomskog doživljaja bila su jednostavna moderna jela čija su sastojci udomaćeni i uobičajeni, ali je vještina pripremanja hrane kreativna i s izuzetnom kombinacijom začina, a troškovi pripreme pristupačni.

Zanimljiva radionica započela je sa zdravim sendvičima (malim zalogajima, premazanim namazima od povrća i dekoriranim povrćem), pa hladna teleća pisanica sa čipsom od batata i krumpira, zatim kuhani buncek na kremastoj ječmenoj kaši sa pireom od buče i naravno carsko meso sa mrvicama medenjaka uz dinstano kiselo zelje i salatu od repe i cikle.

Da bi doživljaj bio kompletan pobrinuli su se i naši sadašnji učenici – povratnici s Gastro natjecanja, dobitnici zlatnih medalja, koji su prikladno uredili stolove i izmiksali nekoliko nagrađenih koktela.

Na radionici su sudjelovali učenici 2.THK i 4.THK, sa svojim mentorima struke Ankom Ilinčić, Renatom Tršinski, Ivanom Petekom i Tomislavom Vranićem. Neki učenici su pomagali i učili, neki su samo gledali, a večina je mogla probati nove i zanimljive okuse spretno i znalački sljubljenih namirnica.

Zahvaljujemo Tomislavu i Marku te ih pozivamo da ponovno dođu i opet nas iznenade svojim kreacijama, inovativnošću i vještinama.

|  |
| --- |
|  E:\FOTOGRAFIJE\2018\Studenni\Sudionici radionice.jpg |

|  |
| --- |
|  E:\FOTOGRAFIJE\2018\Studenni\Tradicija na stolu.jpg  |
| C:\Users\Brankica\AppData\Local\Microsoft\Windows\Temporary Internet Files\Content.Word\IMG-20181109-WA0011.jpg | E:\FOTOGRAFIJE\2018\Studenni\IMG-20181109-WA0042.jpg |
| E:\FOTOGRAFIJE\2018\Studenni\IMG-20181109-WA0020.jpg | C:\Users\Brankica\AppData\Local\Microsoft\Windows\Temporary Internet Files\Content.Word\IMG-20181109-WA0066.jpg |

Pripremla: Branka Kralj